Hernach über vier jare,
als aber ein kampf ware,
kam Astilus auch dare
und wie vor an der stet
Er in dem kampf mit ringen,
kempfen, laufen und springen,
rennen und allen dingen
das best für allen tet.
Ein bürger von Syracusa
disen kempfer ansprach
freuntlich und in darzu alda
mit großem golt bestach,
das er sich da ausschreien ließ
auf dem kampfplatz, wie er gewis
wer ein Syracusaner,
ein burger und inwaner,
auf das der eren paner
preis Syracusa het.